लक्ष्य का पीछा करने में महारथी माने जाने वाले विराट ने एकदिवसीय क्रिकेट में सबसे तेज 8000 रन पूरे करने में दक्षिण अफ्रीका के डीविलियर्स का रिकॉर्ड तोड़ दिया है। डीविलियर्स ने 8000 रन पूरे करने में 182 पारियां खेलीं जबकि विराट ने 175 पारियों में ही 8000 रन पूरे कर लिए। विराट के नाम इससे पहले सबसे तेज 7000 रन पूरे करने का भी रिकार्ड था जिसे दक्षिण अफ्रीका के हाशिम अमला ने तोड़ा था। विराट 183 वनडे में अब तक 54.47 के औसत से 8008 रन बना चुके हैं जिसमें 27 शतक और 42 अर्धशतक शामिल हैं। विराट की कप्तानी में भारतीय टीम इंग्लैंड में चल रही आईसीसी चैंपियंस ट्राफी के फाइनल में पहुंच चुकी है जहां उसका मुकाबला 18 जून को पाकिस्तान से होना है।